என்றலும், இறைஞ்சி, 'யாகம் முடியுமேல், யாரும் வெல்லார்; வென்றியும் அரக்கர் மேற்றே; விடை அருள்; இளவலோடும் சென்று, அவன் ஆவி உண்டு, வேள்வியும் சிதைப்பென்' என்றான்; 'நன்று அது; புரிதிர்!' என்று, நாயகன் நவில்வதானான்:	2 இலக்குவனை இராமன் தழுவி, அம்பு விடுவது குறித்து உபதேசித்தல் தம்பியைத் தழுவி, ஐயன், 'தாமரைத் தவிசின் மேலான் வெம் படை தொடுக்கும் ஆயின், விலக்குமது அன்றி, வீர! அம்பு நீ துரப்பாய் அல்லை; அனையது துரந்த காலை,